**O trup svâcnind în ştreang, străpuns de gloanţe**

*Ion Ţolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O trup svâcnind în ştreang, străpuns de gloanţe

Pe care preoţi slujba n-au citit.

Pe-aici s-au stins muceniceşti speranţe

Ce n-au ajuns cu ruga la sfârşit...

Ci, "tatăl nostru care eşti în ceruri"...

Pădure, tu la capul lor le-ai spus

Când ramul tău ţi-l sugrumară geruri

Cu chiciura zăpezilor de sus.

Pe-aicea ieri se stinse floarea ţării

Şi astăzi trup din trupul ţării creşti

Cu veşnică speranţa primăverii,

Pădure, tu, din satul Tâncăbeşti

Pe-aicea cot la cot legaţi cu funii

Urcară Crişti pe Dealul Căpăţânii!